Source: https://www.neslusa.sk/dokumenty-obce/vseobecne-zavazne-nariadenia/vzn-2019-02-poplatky-v-skolstve
Timestamp: 2019-11-21 23:50:01+00:00
Document Index: 8034899

Matched Legal Cases: ['§ 6', '§ 6', '§ 28', '§ 114', '§ 116', '§ 11', '§ 28', '§ 28', '§ 2', '§ 114', '§ 114', '§ 2', '§ 8', '§ 5', '§ 35', '§ 116', '§ 5', '§ 11', '§ 6', '§ 6']

Všeobecne záväzné nariadenie č. 2/2019 o výške príspevku zákonného zástupcu dieťaťa na čiastočnú úhradu nákladov v školách a školských zariadeniach - Obec Nesluša
Všeobecne záväzné nariadenie č. 2/2019 o výške príspevku zákonného zástupcu dieťaťa na čiastočnú úhradu nákladov v školách a školských zariadeniach
Obec Nesluša v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších predpisov, podľa § 6 ods. odst. 12 zákona č. 596/2003 Z. z. o štátnej správe v školstve a školskej samospráve v znení neskorších predpisov a § 28 ods. 5, § 114 ods. 6, § 116 odst. 6 zákona č. 245/2008 Z. z. o výchove a vzdelávaní (školský zákon) a o doplnení niektorých zákonov, zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona NR SR č. 597/2003 Z. z. o financovaní základných škôl, stredných škôl a školských zariadení v znení neskorších predpisov obecné zastupiteľstvo vydáva všeobecne záväzné nariadenie o výške príspevku zákonného zástupcu dieťaťa na čiastočnú úhradu nákladov v školách a školských zariadeniach Obce Nesluša. Obecné zastupiteľstvo Obce Nesluša podľa § 11, ods. 4 písm. g) zákona SNR č.369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení (ďalej len "nariadenie").
(1) Toto nariadenie bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len "zákonný zástupca").
(2) Zákonný zástupca dieťaťa je povinný prispievať na:
čiastočnú úhradu nákladov za pobyt dieťaťa v materskej škole,
čiastočnú úhradu nákladov v centre voľného času
(4) Výška príspevku zákonného zástupcu za pobyt dieťaťa a činnosť v materskej škole, v školskom klube detí a v centre voľného času sa určuje na mesiac a školský rok.
(5) Pri výpočte výšky príspevku sa neprihliada na kalendárne dni neprítomnosti dieťaťa, štátne sviatky, školské voľná a školské prázdniny v termíne od 01. 09. do 30. 06. školského roka, pri materskej škole od 01. 09. do 31. 07.
(6) O spôsobe platenia príspevku rozhodne riaditeľ príslušnej školy, školského zariadenia po dohode s radou školy, radou rodičov, zriaďovateľom.
(7) Termín a spôsob platenia príspevkov v školách a školských zariadeniach určí riaditeľ príslušnej školy a školského zariadenie interným predpisom. Interný predpis musí byť riadne zverejnený na verejne prístupnom mieste v rámci budovy školy, školského zariadenia.
Toto nariadenie je záväzné pre všetkých zákonných zástupcov detí, ktoré navštevujú školy a školské zariadenia zriadené Obcou Nesluša a to:
Materská škola Nesluša 1000;
školské výchovno-vzdelávacie zariadenia:
Školský klub detí pri Základnej škole Nesluša,
Centrum voľného času v Nesluši č. 837.
Časť II. Materská škola
(1) Výšku mesačného príspevku na čiastočnú úhradu výdavkov za pobyt dieťaťa v materskej škole určuje Obec Nesluša v súlade s ustanovením § 28 ods. 5 školského zákona, na základe návrhu riaditeľky materskej školy takto - s platnosťou od 01. 09. 2019:
v materskej školy bez právnej subjektivity na jedno dieťa do troch rokov sumou na € 15,00/mesiac;
v materskej školy bez právnej subjektivity na jedno dieťa nad tri roky sumou na € 10,00/mesiac.
(2) Táto suma v súlade s § 28 odst. 4 zákona č. 245/2008 neprevyšuje 7,5 % sumy životného minima pre jedno nezaopatrené dieťa podľa ustanovenia § 2 písm. c) zákona NR SR č. 601/2003 Z. z. o životnom minime a o zmene a doplnení niektorých zákonov v znení neskorších predpisov a opatrenia MPSVaR o úprave súm životného minima na dané obdobie.
(3) Príspevok sa uhrádza vopred do desiateho dňa príslušného kalendárneho mesiaca.
(2) Mesačný príspevok na čiastočnú úhradu výdavkov za pobyt dieťaťa v materskej škole na základe rozhodnutia zriaďovateľa sa neuhrádza za dieťa:
(2) Proti tomuto rozhodnutiu sa možno odvolať do 15 dní odo dňa doručenia rozhodnutia na Obecný úrad v Nesluši, ktorý je týmto nariadením určený ako druhostupňový orgán prostredníctvom riaditeľa príslušnej materskej školy.
Časť III. Školský klub detí
(1) Výšku mesačného príspevku na čiastočnú úhradu nákladov spojených s činnosťou školského klubu detí zriadeného Obcou Nesluša na návrh riaditeľa ZŠ v Nesluši, ktorej je školský klub detí súčasťou, určuje Obec Nesluša v súlade s ustanovením § 114 ods. 6 zákona č. 245/2008 Z.z takto - s platnosťou od 01. 09. 2019 - za jedno dieťa navštevujúce Školský klub detí pri Základnej škole Nesluša € 7,00/mesiac.
(2) Táto suma je v súlade s § 114, ods. 3 zákona č. 245/2008 Z. z. neprevyšuje 7,5 % sumy životného minima pre jedno nezaopatrené dieťa podľa ustanovenia § 2 písm. c) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov a Opatrenia MPSVaR o úprave súm životného minima na dané obdobie.
§ 8 - Oslobodenie od hrádzania mesačného príspevku na čiastočnú úhradu výdavkov spojených s činnosťou školského klubu detí
Mesačný príspevok na čiastočnú úhradu výdavkov, za pobyt dieťaťa školskom klube detí zákonný zástupca dieťaťa neuhrádza za dieťa: zákonný zástupca dieťaťa predloží riaditeľovi školy doklad o tom, že je poberateľom dávky v hmotnej núdzi a príspevkov k dávke v hmotnej núdzi (podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov).
(1) Rozhodnutie o výške mesačného príspevku, na čiastočnú úhradu nákladov na činnosti školského klubu detí, vydá zákonnému zástupcovi dieťaťa riaditeľ príslušnej základnej školy, ktorej je školský klub detí súčasťou, v súlade s ustanovením § 5, ods. 3 písm. j) a § 35 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
(2) Proti tomuto rozhodnutiu sa možno odvolať do 15 dní odo dňa doručenia rozhodnutia na na Obecný úrad v Nesluši, ktorý je druhostupňový orgán, prostredníctvom riaditeľa príslušnej základnej školy, ktorej je školský klub detí súčasťou.
Časť IV. Centrum voľného času
(1) Výšku mesačného príspevku na čiastočnú úhradu nákladov spojených s činnosťou centra voľného času zriadeného Obcou Nesluša, určuje Obec Nesluša v súlade s ustanovením § 116 ods. 6 školského zákona takto - Centrum voľného času Nesluša:
veková kategória do 15 rokov € 1,00/mesiac - € 5,00/polrok – za návštevu jedeného záujmového útvaru,
veková kategória nad 15 rokov € 1,00/mesiac - € 5,00/polrok – za návštevu jedeného záujmového útvaru,
pre obe kategórie pri odovzdaní vzdelávacieho poukazu pre CVČ je výška poplatku € 0,00/rok - vzdelávací poukaz platí na jeden záujmový útvar na celý rok
pre obe kategórie pre prihlásenie do každého ďalšieho záujmového útvaru je výška poplatku € 5,00/polrok.
(3) Príspevok sa uhrádza vopred polročne, do konca prvého mesiaca v prvom a druhom polroku daného školského roka.
Poplatok na čiastočnú úhradu výdavkov za účasť dieťaťa v záujmovom útvare centra voľného času zákonný zástupca dieťaťa neuhrádza, ak zákonný zástupca dieťaťa predloží vedúcemu centra voľného času doklad o tom, že je poberateľom dávky v hmotnej núdzi a príspevkov k dávke v hmotnej núdzi (podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov).
(1) Rozhodnutie o výške mesačného príspevku, na čiastočnú úhradu nákladov na činnosti centra voľného času, vydá plnoletému žiakovi alebo zákonnému zástupcovi neplnoletého žiaka vedúci centra voľného času, v súlade s ustanovením § 5, ods. 6 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
(2) Proti tomuto rozhodnutiu sa možno odvolať do 15 dní odo dňa doručenia rozhodnutia na na Obecný úrad v Nesluši, ktorý je druhostupňový orgán, prostredníctvom vedúceho centra voľného času.
(1) Pokiaľ nie je vo všeobecne záväznom nariadení podrobnejšia úprava, k úhrade príspevkov na čiastočnú úhradu nákladov za pobyt v materskej škole, školskom klube detí, centre voľného času sa vzťahujú osobitné predpisy:
(3) Toto VZN bolo schválené uznesením č. III-7/2019, zo dňa 28. 06. 2019 na základe § 11 zákona č. 369/1990 Z. z. o obecnom zriadení.
(4) V zmysle § 6 odst. 3 zákona č. 369/1990 Z. z. o obecnom zriadení bolo VZN vyvesené dňa 13. 06. 2019 pred zasadnutím obecného zastupiteľstva a v zmysle § 6 odst. 8 zákona č. 369/1990 Z. z. o obecnom zriadení a zvesené dňa ... po zasadnutí obecného zastupiteľstva.
(5) Toto VZN nadobúda platnosť dňom schválenia obecným zastupiteľstvom a účinnosť dňom 01. 09. 2019. Vyvesené: 02. 07. 2019.
Nadobudnutím účinnosti tohto nariadenia stráca účinnosť a platnosť Všeobecne záväzné nariadenie obce č. 3/2008, ktorým sa určuje výška príspevku zákonného zástupcu dieťaťa alebo žiaka na čiastočnú úhradu nákladov v školách a školských zariadeniach v zriaďovateľskej pôsobnosti obce Nesluša.
Schválené znenie: Všeobecne záväzné nariadenie č. 2/2019 (pdf).